ผลการตรวจร่างการคือมีค่าไตรกลีเซอไรด์สูงและไขมันดีต่ำกว่าเกณฑ์เล็กน้อยเม็ดเลือดแดงเล็ก แต่ไม่มีภาวะซีดคือต่อจากนี้ผมต้องปฏิบัติตัวยังไงครับ ทานอาหารยังไงเพื่อให้กลับมามีเม็ดเลือดแดงปกติเพราะปกติผมเป็นคนชอบบริจาคเลือด(กรุ๊บโอ)ครับ แต่คราวที่แล้วไปบริจาคเลือดมาเขาว่าความเข้มข้นของเลือดน้อย เหมือนพักผ่อนไม่เพียงพอ เลยว่าจะไปใหม่ในวันเสานี้ แต่วันนี้เพิ่งได้รับผลตรวจร่างกายครับ เลยจะถามว่าผมยังไปให้เลือดได้ไหม แล้วจะแก้กับอาการที่ผลตรวจออกมายังไง
สวัสดีค่ะ @กรณีที่มีเม็ดเลือดแดงขนาดเล็กแต่ไม่มีภาวะซีด สาเหตุที่พบได้บ่อยคือการเป็นพาหะธาลัสซีเมีย ซึ่งเป็นความผิดปกติของเม็ดเลือดที่เป็นแต่กำเนิดค่ะ หากไม่ได้มีภาวะซีด จะไม่มีการรักษาใดๆที่จำเพาะเจาะจงให้ค่ะ @ในกรณีที่เป็นพาหะธาลัสซีเมีย จะไม่มีการรักษาใดที่จะทำให้เม็ดเลือดแดงกลับมาขนาดปกติได้ค่ะ @ดังนั้นหาก ต้องการทราบสาเหตุที่ชัดเจน ควรไปพบแพทย์เพื่อขอตรวจเพิ่มเติมและรับคำแนะนำในการดูแลตนเองอีกทีค่ะ